Кваліфікацыя да чэмпіянату свету па снукеры 2014

**Кваліфікацыя да чэмпіянату свету па снукеры 2014** праходзіла з 8 па 16 красавіка 2014 года ў міжнародным спартыўным цэнтры «Ponds Forge» у Шэфілдзе, Англія.

Чэмпіянат уключаў у сябе чатыры кваліфікацыйныя раўнды, якія праводзіліся на працягу васьмі гульнявых дзён і ў якіх згулялі 112 удзельнікаў (105 прафесіянальных снукерыстаў і 7 аматараў). 16 пераможцаў апошняга кваліфікацыйнага раўнда трапілі ў  ў тэатры Крусібл, дзе да іх далучыліся 16 першых сеяных ігракоў, і, пачынаючы з 1/16 фіналу, яны ўсе гулялі на выбыванне.

## Удзельнікі 

## Ход кваліфікацыі 
### Першы дзень (8 красавіка) 
]]
*Выбылі:  Шэйн Кэсл,  Халід Бэлаід Абумдас (120),  Эндру Пэджэт (99),  Хамад Міа (103),  Крыс Норбэры (107),  Сандэрсан Лэм,  Раян Кларк (112),  Крыс Уэйклін (102),  Майкл Лэслі (90),  Джэк Джонс (116),  Джэймі О’Ніл (92)*

Кваліфікацыя чэмпіянату свету 2014 пачалася 8 красавіка на арэне міжнароднага спартыўнага цэнтру «Ponds Forge» у Шэфілдзе і праходзіла на працягу трох сесій за адзінаццаццю сталамі. Такім чынам, у першы гульнявы дзень у другі раўнд прайшлі 11 ігракоў. Моцную гульню ў матчы супраць аматара Шэйна Кэсла прадэманстраваў Мартын О'Донэл, які стаў першым пераможцам на сусветным першынстве 2014, разграміўшы саперніка з лікам 10:1 з серыямі 100, 119, 139, 90, 64, 97 і 67 ачкоў. Ліам Хайфілд і Чжан Аньда атрымалі ўпэўненыя перамогі над Халідам Бэлаідам з Лівіі і Эндру Пэджэтам з Уэльса адпаведна з аднолькавым лікам 10:2. Яшчэ адзін разгром учыніў 42-гадовы Бары Пінчэс, перайграўшы суайчынніка Хамада Міа — 10:3. Больш чым праз гадзіну пасля гэтага Кайрэн Уілсан узяў верх над Крысам Норбэры з лікам 10:6 і соценным брэйкам у 119 балаў. Пры ліку 8:8 у матчы Танавата Тырапонгпайбуна з Сандэрсанам Лэмам тайскі снукерыст здзейсніў выдатнае заканчэнне паядынку і з брэйкамі ў 128 і 90 ачкоў у дзвюх апошніх партыях выйшаў у другі круг кваліфікацыйнай стадыі. 86-ы сеяны чэмпіянату Дэніэл Уэлс з Уэльса сустракаўся з англічанінам Раянам Кларкам. Валіец саступаў 3:6 пасля першай сесіі і 3:8 у пачатку другой, але здзейсніў цудоўны камбэк і выйграў матч з лікам 10:9, узяўшы сем з васьмі апошніх фрэймаў з падыходамі ў 92, 56, 69, 73, 65, 51 і 61 ачко. З тым жа лікам Пол Дэвісан перамог Крыса Уэйкліна, а аматар Крыстафер Кіган выбіў з турніру 90-га сеянага Майкла Лэслі з вынікам 10:6. Яшчэ адзін камбэк адбыўся ў матчы паміж 77-м нумарам сусветнага рэйтынгу Крэйгам Стэдмэнам і Джэкам Джонсам з Уэльса. Англійскі ігрок саступаў свайму праціўніку з лікам 2:6, але здолеў выйграць восем з дзевяці апошніх партый сустрэчы і з лікам 10:7 атрымаць месца ў другім раўндзе ў паядынку супраць шасціразовага чэмпіёна свету Стыва Дэвіса, які знаходзіўся пад пагрозай вылету з мэйн-тура. Апошнім удзельнікам другога круга, які вызначыўся ў гэты дзень, стаў кітайскі снукерыст Цаа Сіньлун, 114-ы сеяны першынства, які ў доўгім матчы перайграў Джэймі О’Ніла ў вырашальным фрэйме — 10:9.

Сярод паядынкаў, у якіх была праведзена толькі першая сесія, вылучаўся матч паміж ветэранамі 48-гадовым Тоні Дрэгам і 39-гадовым Робінам Халам. Фінскі снукерыст выйграў сем з дзевяці партый першай часткі матча і наблізіўся да агульнай перамогі. З такім жа адрывам кітаец Лі Хан скончыў першую сесію сустрэчы з Рачаёцінам Ятарукам, аформіўшы соценны брэйк у 104 ачкі. 19-гадовы бельгійскі ігрок Лука Брэсэль саступаў пасля першай паловы матча 108-му нумару пасеву Лі Пэйджу з лікам 4:5, нягледзячы на сэнчуры ў 118 балаў, які выканаў 67-ы нумар рэйтынгу, а ў паядынку ветэранаў паміж 44-гадовымі Джэймсам Уатанам з Тайланда і Алексам Боргам з Мальты азіят вырваўся наперад з лікам 5:2, але прайграў дзве апошнія партыі сесіі, і лік падраўняўся да 5:4 на карысць Уатаны.

### Другі дзень (9 красавіка) 
*Выбылі:  Тоні Дрэга (81),  Гэры Уілсан (83),  Рачаёцін Ятарук (109),  Энтані Пэрсанс,  Алан Тэйлар (110),  Лю Хаацянь (97),  Лі Пэйдж (108),  Сідні Уілсан,  Джэймс Уатана (69),  Майк Дан (72),  Сэм Бэйрд (70),  Адам Дафі (78),  Эндру Норман (104),  Алекс Дэйвіс (95),  Фрэйзер Патрык (111),  Эліат Слесар (105),  Дэвід Грэйс (85),  Ахмед Саіф (119),  Дэвід Морыс (88),  Напон Саенхам (94),  Шон О’Саліван (91)*

]]
9 красавіка ў Шэфілдзе прайшоў другі дзень першага кваліфікацыйнага раўнда чэмпіянату свету. Падчас дзённай сесіі свае матчы заканчвалі ігракі, якія правялі першую сесію 8 красавіка. Робін Хал з Фінляндыі давёў да перамогі паядынак супраць чвэрцьфіналіста розыгрыша 1988 года Тоні Дрэгі з лікам 10:3. Джэймс Кэхіл, які скончыў першую сесію матча супраць 83-га сеянага Гэры Уілсана з лідарствам 5:4 і брэйкам у 106 ачкоў, выйграў пяць стартавых фрэймаў другой часткі гульні і выйшаў у другі раўнд з лікам 10:4. Кітайскі снукерыст Лі Хан перамог Рачаёціна Ятарука з Тайланда з лікам 10:5, а яго суайчыннік Чэнь Чжэ перайграў аматара Энтані Пэрсанса з лікам 10:8. 82-гі сеяны турніру Джоэль Уолкер, прайграючы Алану Тэйлару з лікам 7:8, выйграў тры партыі і пуцёўку ў другі круг. Робі Уільямс выбіў з турніру іншага кітайскага іграка Лю Хаацяня з лікам 10:8, а Лука Брэсэль з Бельгіі, які прайграваў Лі Пэйджу пасля першай сесіі, давёў матч да перамогі з тым жа лікам. 75-ы нумер пасеву Майкл Уослі з Англіі ў цяжкім матчы перамог аматара Сідні Уілсана ў вырашальным фрэйме, прайграючы з лікам 7:8. Былы трэці нумар сусветнага рэйтынгу Джэймс Уатана, які даходзіў да 1/2 фіналу сусветных першынстваў у 1993 і 1997 гадах, прайграў з лікам 9:10 мальтыйскаму спартоўцу Алексу Боргу, які выканаў серыю ў 61 ачко ў вырашальным фрэйме. Ужо ў пачатку вячэрняй сесіі гульнявога дня Джон Эстлі абыграў 70-га сеянага турніру Сэма Бэйрда з лікам 10:9.

]]
У ранішняй і вячэрняй сесіях другога гульнявога дня кваліфікацынай стадыі прайшлі астатнія 11 матчаў першага раўнда. 42-гадовы Майк Дан, які за тыдзень да гэтага ўпершыню ў сваёй кар’еры дайшоў да паўфіналу рэйтынгавага турніру, пацярпеў разгром 2:10 ад шатландскага аматара Рыса Кларка, вышэйшым брэйкам якога стала серыя ў 88 балаў. Адзіны бразільскі прафесіянальны ігрок Ігар Фігейрэда, які не прымаў удзелу ні ў адным турніры ў сезоне, упэўнена перайграў Адама Дафі з лікам 10:4, пазбавіўшы яго надзеі згуляць у Крусібле ў родным горадзе. Найвышэйшай серыяй бразільца стаў брэйк у 42 ачкі, але гэтага было дастаткова для выхаду ў другі раўнд чэмпіянату на Джэрарда Грына з Паўночнай Ірландыі. Сцюарт Кэрынгтан перамог суайчынніка Эндру Нормана з лікам 10:5, а двухразовы паўфіналіст чэмпіянату свету Джо Свэйл прайшоў у другі кваліфікацыйны раўнд, дзякуючы перамозе над Алексам Дэйвісам з лікам 10:7 і вышэйшым брэйкам у 87 балаў. З лепшай серыяй у 95 ачкоў Ян Бэрнс перамог шатландца Фрэйзера Патрыка з вынікам 10:6, а Лі Янь з Кітая прайграваў 105-му сеянаму Эліату Слесару з лікам 2:5, пасля чаго здолеў выйграць восем фрэймаў запар з брэйкамі ў 51 і 64 ачкі і выйсці ў наступны раўнд. 101-ы нумар пасеву Рос М’юр з Шатландыі гуляў супраць Дэвіда Грэйса і саступаў з лікам 1:4, але выйграў дзевяць з адзінаццаці наступных партый, уключаючы чатыры заключных фрэйма, і скончыў матч з лікам 10:6 на сваю карысць. Скот Дональдсан з Шатландыі выйграў пяць фрэймаў пры ліку 5:6 у матчы супраць катарскага снукерыста Ахмеда Саіфа, выйшаўшы ў наступны круг на кітайца Цаа Юйпэна, а швейцарскі прафесіянал Аляксандр Урсенбахер, саступаючы ў матчы супраць ірландца Дэвіда Морыса з лікам 2:6, здзейсніў камбэк і выйграў паядынак з лікам 10:7 і серыяй у 117 балаў у апошнім фрэйме. Аўстраліец Віні Калабрэзэ у матчы супраць Напона Саенхама з Тайланда саступаў з лікам 7:9, але выйграў тры заключныя фрэймы, давёўшы матч да перамогі зачысткай з жоўтага да ружовага шароў. Трэцім аматарам пасля Кігана і Кларка, які выйшаў у другі раўнд, стаў Мічэл Трэвіс, які здзейсніў сенсацыю падчас чэмпіянату Вялікабрытаніі, перайграўшы Марка Фу. У стартавым матчы кваліфікацыі ён перамог Шона О’Салівана з лікам 10:9, дзякуючы брэйку ў 84 ачкі ў вырашальным фрэйме, быў разгромлены Кайрэнам Уілсанам з лікам 3:10. Апроч соценнай серыі ў 114 балаў на рахунку Уілсана былі падыходы ў 92 і 79 ачкоў. Не менш упэўненую перамогу, 10:2, атрымаў 43-гадовы шатландскі снукерыст Алан Мак-Манус над Полам Дэвісанам. Альфі Бёрдэн, які толькі аднойчы, у 1998 годзе, дайшоў да асноўнай стадыі сусветнага першынства, выбіў з турніру 43-гадовага Бары Пінчэса з лікам 10:4 і брэйкамі ў 101, 50, 55, 87 і 85 ачкоў. Адыт’я Мехта з Індыі перайграў аматара Крыстафера Кігана з лікам 10:4 і вышэйшай серыяй у 81 бал. Мартын О'Донэл, які паказаў выдатную гульню ў першым матчы і зрабіў серыю ў 139 ачкоў, быў пераможаны 33-м сеяным турніру Эндру Хігінсанам з лікам 10:5, а 53-ці сеяны чэмпіянату Джымі Робертсан перамог Ліама Хайфілда з лікам 10:7 і брэйкамі ў 94, 80, 73 і 105 балаў. Курт Мэфлін, прадстаўнік Нарвегіі, з лікам 10:7 абыграў валійца Дэніэла Уэлса. У шаснаццатай партыі Мэфлін ішоў на максімальную серыю, якую афармляў ужо два разы ў сваёй кар’еры, і забіў усе 15 чырвоных шароў праз чорны, але памыліўся пры гульні ружовага шару і спыніўся на 134 балах. З найвышэйшым брэйкам у 78 ачкоў 44-ы сеяны Энтані Мак-Гіл з Шатландыі перамог тайца Танавата Тырапонгпайбуна — 10:7. Ужо пасля паўночы завяршыліся яшчэ тры матчы. Дэчават Пумджаенг з Тайланда перайграў кітайскага іграка Чжана Аньду з лікам 10:8 і найвышэйшым брэйкам у 91 ачко і выйшаў у трэці круг на Крэйга Стэдмэна, які з такім жа лікам перамог аднаго з найвялікшых снукерыстаў у гісторыі 56-гадовага Стыва Дэвіса. Стэдмэн скончыў першую сесію з лікам 6:3 на сваю карысць і найвышэйшым брэйкам у 122 балы, а ў вячэрняй сесіі здолеў павялічыць сваю перавагу да ліку 9:5. Дэвіс адыграў тры ачкі, аформіўшы серыю ў 98 ачкоў у пятнаццатай партыі, але 46-хвілінны васямнаццаты фрэйм матча застаўся за Крэйгам. Такім чынам, Стыў Дэвіс, які знаходзіўся ў мэйн-туры з 1978 года, страціў сваё месца сярод прафесіяналаў, не патрапіўшы ў топ-64 грашовага рэйтынгу паводле вынікаў сезону. Самы ўзроставы ігрок мэйн-туру не выйграў ніводнага паядынку ў асноўных стадыях рэйтынгавых турніраў у сезоне 2013/2014.

Апошняй гульнёй, якая завяршылася ў гэты дзень, стаў паядынак паміж 44-гадовым Пітэрам Лайнсам, які таксама знаходзіўся пад пагрозай вылету з мэйн-туру, і 114-м сеяным Цаа Сіньлунам з Кітая. Англічанін прайграваў з лікам 2:5, але скараціў адставанне да адной партыі да канца першай сесіі, а ў пачатку другой выйграў яшчэ тры фрэймы і павёў з лікам 7:5. Сіньлун прадэманстраваў выдатную гульню ў трох наступных партыях, выйграўшы іх з падыходамі ў 50, 117 і 57 ачкоў, а пазней наблізіўся да перамогі пры ліку 9:8. Пітэр перавёў гульню ў вырашальны фрэйм, у якім саступаў у ліку 2:39, але здзейсніў невялікі камбэк, выйшаўшы пераможцам у партыі і ў матчы пасля забітага апошняга сіняга шара.

У дзённай сесіі трэцяга гульнявога дня кваліфікацыі былі праведзены першыя часткі яшчэ дзесяці матчаў. Джэймі Коўп выйграў восем стартавых фрэймаў паядынку супраць Джона Эстлі, а доўгая дзявятая партыя засталася за яго сапернікам. Алекс Борг з Мальты пры ліку 3:2 у матчы супраць 35-га сеянага турніру шатландца Маркуса Кэмбэла выйграў чатыры апошнія фрэймы сесіі, зрабіўшы сэнчуры ў 110 ачкоў, і ўсталяваў на табло лік 7:2 на сваю карысць. Робі Уільямс павёў 5:0 у паядынку супраць кітайскага снукерыста Лю Чуана, але да канца сесіі азіят здолеў скараціць адставанне да 3:6. Іншы кітаец Цянь Пэнфэй добра пачаў сустрэчу з прадстаўніком Фінляндыі Робінам Халам, выйшаўшы наперад з лікам 4:1, але яго 39-гадовы праціўнік здзейсніў камбэк і пакінуў за сабой чатыры заключныя партыі сесіі з брэйкамі ў 64 і 58 балаў. У матчы Джоэля Уолкера і Джэймі Джонса з Уэльса пры ліку 2:2 англічанін выйграў чатыры фрэймы запар з падыходамі ў 80 і 55 балаў і скончыў сесію з лікам 6:3 на сваю карысць. Лука Брэсэль з Бельгіі таксама правёў выдатны адрэзак матча супраць кітайскага іграка Юя Дэлу. Пры ліку 1:2 ён выйграў пяць партый запар з серыямі ў 55, 75, 69 і 63 ачкі і, прайграўшы апошні фрэйм, скончыў сесію з лікам 6:3, прайграваў 82-му сеянаму Джоэлю Уолкеру пасля першай сесіі з лікам 3:6. У пачатку другой паловы паядынку англійскі ігрок павялічыў свой адрыў да ліку 9:4, але валіец здзейсніў гераічны камбэк і з брэйкамі ў 101, 70 і 60 ачкоў выйграў шэсць фрэймаў матча запар, уключаючы вырашальную партыю. Лука Брэсэль гуляў не настолькі выдатна як у папярэдні дзень, але гэтага яму хапіла, каб давесці паядынак супраць 48-га сеянага турніру Юя Дэлу да перамогі з лікам 10:7. Майкл Уослі, які выйграваў у 47-га сеянага Роры Мак-Лаўда 5:4 пасля першай сесіі, узяў 3 стартавыя фрэймы з брэйкамі ў 54, 65 і 66 ачкоў, а пазней давёў матч да перамогі з лікам 10:6 і серыяй у 60 балаў у пятнаццатай партыі. 37-ы сеяны турніру Марк Джойс таксама выйграў пуцёўку ў трэці кваліфікацыйны раўнд, перайграўшы кітайскага снукерыста Чэня Чжэ з лікам 10:8. Яшчэ адзін ігрок з Кітая Лі Хан у матчы супраць індыйца Панкая Адвані выйграў першую сесію з лікам 6:3, а ў пачатку другой паловы сустрэчы наблізіўся да перамогі, зрабіўшы лік 8:5 з серыямі ў 61 і 85 балаў. Яго сапернік здолеў пачаць дамінаванне каля стала і, выйграўшы пяць з шасці апошніх фрэймаў з найвышэйшай серыяй у 67 балаў, выйшаў у трэці круг кваліфікацыі.

]]
У ранішняй і вячэрняй сесіях 11 красавіка адбыліся 11 апошніх паядынкаў другога кваліфікацыйнага раўнда. 38-ы сеяны турніру Мартын Гоўлд разграміў аматара Мічэла Трэвіса, паказаўшы цудоўны снукер, з лікам 10:1 і серыямі ў 67, 98, 106, 69, 113, 132 і 81 бал. 38-гадовы шатландскі снукерыст Джэймі Бёрнэт упэўнена абыграў 106-га сеянага аўстраліца Віні Калабрэзэ з лікам 10:4. Адзін з ветэранаў мэйн-туру Дэйв Харальд, які дайшоў да 1/4 фіналу чэмпіянату свету 1996 года, не сумеў навязаць барацьбу 84-му сеянаму кітайцу Лі Яню, прайграўшы з лікам 3:10. 96-ы нумар пасеву Сцюарт Кэрынгтан здзейсніў сенсацыю, перамогшы Джэка Лісоўскага з лікам 10:7, хоць і прайграў чатыры стартавыя партыі матча. Другі ўзроставы ігрок мэйн-туру 52-гадовы Джымі Уайт, які шэсць разоў быў у фінале сусветнага першынства, сустракаўся са сваім суайчыннікам Янам Бэрнсам. Нягледзячы на нядрэнную гульню і выхад у 1/8 фіналу адкрытага чэмпіянату Кітая за тыдзень да кваліфікацыі. Аматар Рыс Кларк з Шатландыі, які разграміў Майка Дана ў першым матчы, прайграў Мэцью Сэлту з лікам 6:10, а яго суайчыннік Скот Дональдсан з лікам 5:10 саступіў 50-му нумару пасеву кітайскаму іграку Цаа Юйпэну. Адзіны прафесіянал з Швейцарыі Аляксандр Урсенбахер, пасеяны на чэмпіянаце пад 118-м нумарам, прайграў тайцу Цепчае Ун-Ну, які ў канцы сезону ўвайшоў у топ-64 сусветнага рэйтынгу. Ігар Фігейрэду з Бразіліі, які не прымаў удзелу ў ніводным турніры ў сезоне, сустракаўся з пяціразовым удзельнікам найбуйнейшага снукернага першынства 40-гадовым прадстаўніком Паўночнай Ірландыі Джэрардам Грынам, які ў сезоне 2013/2014 упершыню гуляў у фінале рэйтынгавага турніру. Грын выйграў тры першыя партыі матча, але бразілец скараціў адставанне да ліку 3:4, выканаўшы дзве добрыя серыі ў 111 і 93 ачкі. 60-ы сеяны турніру аформіў 68 балаў у наступнай партыі, але прайграў дзявяты фрэйм, скончыўшы першую сесію з лікам 5:4. Джэрард пакінуў за сабой дзясятую партыю, але пасля гэтага Фігейрэду выйграў 5 фрэймаў запар, робячы добрыя падыходы ў 40, 47, 41 і 40 ачкоў, і зрабіў лік 9:6 на сваю карысць. У пачатку шаснаццатай партыі Ігар моцна наблізіўся да перамогі, аформіўшы серыю ў 56 ачкоў, але яго сапернік здолеў адыграць адставанне і выдрапаць ачко з падыходамі ў 36 і 31 бал, пасля чаго выйграў яшчэ адзін фрэйм з серыяй у 47 ачкоў. Але пры ліку 9:8 бразільскі снукерыст здолеў узяць сябе ў рукі і давесці паядынак да перамогі з лікам 10:8 і ў другі раз у сваёй кар’еры выйсці ў 1/32 фіналу на чэмпіянаце свету 48-гадовы Найджэл Бонд перайграў 101-га сеянага шатландца Роса М’юра, выйграўшы 5 заключных партый, з лікам 10:5 і серыямі ў 74, 83, 59 і 50 балаў. 44-гадовы Джо Свэйл, двухразовы паўфіналіст чэмпіянату свету. Хэмілтан хутка ўвайшоў у гульню і з серыямі ў 41, 74, 61 і яшчэ раз 61 ачко павёў у ліку 3:1. Снукерыст з Паўночнай Ірландыі пакінуў за сабой чатыры наступныя фрэймы з брэйкамі ў 73, 64 і 64 балы, пасля чаго англічанін выйграў дзявятую партыю і скараціў адставанне да ліку 4:5 да канца першай часткі паядынку. У пачатку другой сесіі Энтані выйграў доўгі стартавы фрэйм і наступную партыю з серыяй у 68 ачкоў і выйшаў наперад. Свэйл адказаў брэйкамі ў 54 і 64 ачкі ў двух наступных фрэймах і зноў павёў у ліку 7:6. Хэмілтан сумеў зраўняць лік, але Джо Свэйл перамог у трох апошніх партыях з серыямі ў 55 і 73 балы і выйшаў у трэці круг кваліфікацыі з лікам 10:7. 33-ці сеяны турніру Эндру Хігінсан гуляў супраць прадстаўніка Нарвегіі Курта Мэфліна. 36-гадовы англічанін выйграў стартавы фрэйм з пераможнай серыяй у 65 балаў, пасля чаго Курт узяў дзве доўгія наступныя партыі і выйшаў наперад. Хігінсан пакінуў за сабой наступны фрэйм з брэйкамі ў 42 і 91 ачко, на што нарвежац адказаў падыходамі ў 62 і 60 балаў у пятай партыі. Пасля гэтага брытанскі снукерыст выйграў чатыры заключныя фрэймы першай сесіі з найвышэйшай серыяй у 46 ачкоў і зрабіў лік 6:3 на сваю карысць. У пачатку другой часткі паядынку Хігінсан выйграў дзве стартавыя партыі з серыямі ў 87 і 60 балаў, дазволіўшы саперніку набраць толькі 19 ачкоў, і павялічыў свой адрыў да пяці фрэймаў. На старце дванаццатай партыі Мэфлін аформіў серыю ў 48 балаў, але аддаў пазіцыю саперніку, які здолеў набраць 68 ачкоў за падыход, а пазней давесці фрэйм да перамогі на каляровых шарах. З брэйкам у 90 балаў у наступнай партыі Хігінсан усталяваў разгромную перамогу над Мэфлінам з лікам 10:3 і выйшаў у апошні кваліфікацыйны раўнд. Англічанін Альфрэд Бёрдэн сустракаўся з 89-м сеяным турніру 22-гадовым суачыннікам Кайрэнам Уілсанам. Малады ігрок дамінаваў у пачатку гульні, выйграўшы тры першыя фрэймы з серыямі ў 84 і 56 ачкоў. З брэйкам у 75 балаў Бёрдэн пакінуў за сабой чацвёртую партыю, пасля чаго яго сапернік узяў верх яшчэ ў чатырох фрэймах з вышэйшай серыяй у 57 ачкоў і зрабіў лік 7:1. Альфі аформіў брэйк у 73 ачкі ў дзявятай партыі, а пазней выйграў стартавы фрэйм другой сесіі на каляровых шарах і скараціў адставанне да ліку 3:7. Кайрэн прадэманстраваў выдатную гульню ў трох апошніх партыях і з серыямі ў 90, 66, 62 і 62 балы давёў паядынак да перамогі з лікам 10:3. 45-ы сеяны Джэймі Джонс гуляў супраць індыйскага снукерыста Адыт’і Мехты і выканаў сэнчуры, 108 ачкоў, у першым фрэйме. У наступных партыях ішла жорсткая барацьба, а пры ліку 2:2 валіец выйграў пяты фрэйм з падыходамі ў 68 і 40 балаў. У пачатку шостай партыі Мехта здзейсніў серыю ў 49 балаў, на якую Джэймі адказаў падыходам у 40 ачкоў, але пазней індыйскі ігрок давёў фрэйм да перамогі на каляровых і зраўняў лік у матчы — 3:3. Адыт’я зрабіў брэйк у 42 ачкі ў пачатку сёмай партыі і павёў з лікам 48:1, але Джонс паказаў выдатную абарончую гульню і, зарабіўшы 32 штрафныя балы, пакінуў за сабой фрэйм, пасля чаго выйграў яшчэ дзве партыі з серыямі ў 50 і 44 ачкі, скончыўшы першую сесію з лікам 6:3 на сваю карысць. Джэймі Джонс выйграў і дзясяты фрэйм матча, але яго сапернік быў мацнейшы ў дзвюх наступных партыях з брэйкамі ў 48, 45 і 43 ачкі. Снукерыст з Уэльса ўзяў наступны фрэйм з брэйкам у 65 ачкоў і зрабіў лік 8:5. Індыец выканаў серыю ў 42 ачкі ў пачатку чатырнаццатай партыі, а пазней павёў у ліку 47:1, але яго праціўнік здолеў выраўняць становішча і выйграць яшчэ адзін фрэйм з пераможнай серыяй у 32 балы, пасля чаго здзейсніў падыход у 31 ачко ў пятнаццатым фрэйме пры ліку 28:47 і аформіў перамогу ў матчы з лікам 10:5. ]] 117-ы сеяны чэмпіянату Алекс Борг з Мальты сустракаўся ў трэцім раўндзе кваліфікацыі з Джэймі Коўпам, які два разы ў сваёй кар’еры дахадзіў да 1/8 фіналу ў Крусібле. 44-гадовы мальтыец перамог у стартавым фрэйме, набраўшы 28 штрафных балаў, пасля чаго ігракі абмяняліся наступнымі партыямі, а Джэймі Коўп пакінуў за сабой чацвёрты і пяты фрэймы з брэйкамі ў 75 і 56 ачкоў і выйшаў наперад з лікам 3:2. Борг зраўняў лік, а ў сёмай партыі здзейсніў серыю ў 70 балаў, а пазней англічанін выйграў наступны фрэйм з брэйкам у 70 ачкоў і зрабіў лік 4:4. У заключнай партыі першай часткі матча Алекс зрабіў брэйк у 45 балаў і павёў у ліку 53:0, але яго сапернік, дзякуючы некалькім падыходам, выйграў фрэйм на апошнім чорным шары і вярнуў сабе лідарства. Мальтыйскі снукерыст выйграў дзясятую партыю з серыяй у 49 балаў, пасля чаго Коўп пакінуў за сабой два наступныя фрэймы, аформіўшы серыю ў 90 балаў у дванаццатай партыі, і зрабіў лік 7:5 на сваю карысць. У выніку двух цяжкіх трынаццатага і чатырнаццатага фрэймаў Борг зноў сумеў зраўняць лік у матчы, пасля чаго пачаў наступную партыю з брэйка ў 38 ачкоў. Пасля гэтага Джэймі Коўп здзейсніў выдатную канцоўку матча, дазволіўшы апаненту набраць толькі 11 балаў, і выйграў тры заключныя фрэймы з пераможным брэйкам у 97 ачкоў у семнаццатай партыі, выйшаўшы ў заключны кваліфікацыйны раўнд чэмпіянату свету. 80-ы сеяны Крэйг Стэдмэн, які выбіў з турніру Стыва Дэвіса, сустракаўся з Дэчаватам Пумджаенгам з Тайланда, які быў у 1/8 фіналу чэмпіянату свету ў 2013 годзе. Англічанін выйграў дзве стартавыя партыі з вышэйшай серыяй у 59 ачкоў, пасля чаго таец выйграў трэцюю партыю з падыходамі ў 31 і 39 балаў. Стэдмэн пачаў чацвёрты фрэйм з падыходу ў 45 балаў, але тайскі снукерыст зрабіў выдатную серыю ў 88 ачкоў і зраўняў лік у матчы, а таксама ўзяў верх у пятым фрэйме з брэйкам у 43 ачкі. Крэйг зрабіў лік 3:3 з серыяй у 58 балаў у шостай партыі, а ў сёмай Пумджаенг набраў 40 балаў на старце, а пазней давёў фрэйм да перамогі з пераможным паўсоценным брэйкам у 52 балы. У канцы першай сесіі ігракі абмяняліся фрэймамі, і лік стаў 5:4 на карысць Дэчавата. ігрок з Тайланда дамінаваў у стартавай партыі другой паловы паядынку, а тасама вёў у ліку ў адзінаццатым фрэйме, але Крэйг Стэдмэн здолеў зрабіць лік 5:6, перамогшы ў партыі з пераможным брэйкам у 35 балаў. Пумджаенг выйграў яшчэ дзве партыі з найвышэйшым брэйкам у 77 балаў і павялічыў свой адрыў да трох ачкоў, пасля чаго 31-гадовы брытанскі ігрок дамінаваў у чатырнаццатым фрэйме і зрабіў лік 6:8. Пасля гэтага Дэчават больш упэўнена гуляў у дзвюх наступных партыях і, выйграўшы іх, давёў паядынак да перамогі з лікам 10:8. ]] Сапернікам Джымі Робертсана, які гуляў у Крусібле ў 2011 годзе, быў шатландзец Энтані Мак-Гіл, які ў сезоне 2013/2014 дайшоў да чвэрцьфіналу адкрытага чэмпіянату Індыі. Пры ліку 8:16 у стартавай партыі Робертсан аформіў серыю ў 56 балаў, на што яго сапернік адказаў клірэнсам у 51 ачко і адкрыў лік у матчы. Пасля гэтага англічанін здолеў узяць верх у дзвюх наступных партыях, набраўшы ў трэцім фрэйме 21 штрафоне ачко, а Мак-Гіл выйграў чацвёрты фрэйм на апошнім ружовым шары і зрабіў лік 2:2. Джымі дамінаваў у пятым фрэйме, але шатландскі снукерыст выдатна правёў тры наступныя партыі і зрабіў лік 5:3 на сваю карысць з серыямі ў 61, 92 і 78 балаў. Мак-Гіл працягнуў серыйны снукер, аформіўшы 65 ачкоў на старце дзявятага фрэйма, але праціўнік сумеў адыграць адставанне і, скараціўшы адставанне да аднаго бала да канца першай паловы матча, пакінуць за сабой партыю, дзякуючы двум выніковым падыходам да стала. Робертсан пачаў другую сесію з брэйка ў 52 ачкі, на які яго апанент адказаў серыяй у 51 бал, пасля чаго давёў партыю да перамогі. За снукерыстам з Англіі застаўся наступны фрэйм, дзякуючы дзвюм паўсоценным серыям — 67 і 61. Мак-Гіл выйграў дванаццатую партыю з пераможным брэйкам у 41 ачко, пасля чаго Джымі перамог у двух наступных фрэймах з серыямі ў 62 і 49 балаў і зраўняў лік у матчы — 7:7. Мак-Гіл зноў сумеў выйсці наперад, выканаўшы брэйк у 82 ачкі, але Робертсан дамінаваў у шаснаццатым фрэйме, і лік стаў 8:8. Шатландзец выйшаў наперад і наблізіўся да выхаду ў трэці раўнд на адлегласць у адну партыю, аформіўшы серыю ў 60 балаў, але Джымі Робертсан дамінаваў у васемнаццатым фрэйме, зраўняўшы лік, а ў вырашальнай партыі выдрапаў паядынак з падыходамі ў 39 і 64 бала. У чарговым матчы ўзроставых снукерыстаў 44-гадовы Пітэр Лайнс, які прымаў удзел у чэмпіянаце свету 1998 года, сустракаўся з 43-гадовым шатландцам Аланам Мак-Манусам, паўфіналістам сусветных першынстваў 1992 і 1993 Марка Уільямса. Гоўлд моцна пачаў паядынак з брэйкаў у 134 і 94 балы, пасля чаго дамінаваў у трэцяй партыі і выйграў чацвёрты фрэйм на апошнім чорным шары. Пасля перапынку ён працягваў ціснуць бразільскага іграка, выйграўшы яшчэ чатыры партыі з найвышэйшай серыяй у 43 ачкі, і зрабіў лік 8:0. Фігейрэду сумеў не сысці на перапынак паміж сесіямі без аніводнага ачка і ўзяў верх у дзявятым фрэйме з пераможнай серыяй у 33 балы. У другой сесіі Мартын дазволіў праціўніку набраць толькі 12 ачкоў і з найвышэйшым брэйкам у 38 балаў выйграў дзве апошнія партыі і скончыў другі паядынак запар з лікам 10:1. Мэцью Сэлт, які дэбютаваў у Крусібле ў 2013 годзе, гуляў супраць тайскага іграка Цепчаі Ун-Ну. Сэлт перамог у першым фрэйме з серыямі ў 61 і 31 ачко, пасля чаго Ун-Ну зраўняў лік з брэйкамі ў 41 і 66 балаў. Брытанец выканаў сэнчуры, 104 ачкі, у наступнай партыі, але Цепчая выйграў чацвёрты фрэйм на каляровых шарах. Мэцью зноў выйшаў наперад, узяўшы верх у двух наступных фрэймах з брэйкамі ў 96 і 45 балаў, пасля чаго спробы снукерыста з Тайланда выдрапаць сёмую партыю не скончыліся поспехам, і лік стаў 5:2. Сэлт выйграў наступны фрэйм з серыяй у 65 ачкоў, пасля чаго аформіў перамогу на каляровых шарах у заключнай партыі першай сесіі і зрабіў лік 7:2. Пасля брэйка ў 32 балы ў дзясятым фрэйме англічанін павёў з лікам 48:24, пазней давёўшы партыю да перамогі, а адзінаццатая партыя таксама дасталася Сэлту, дзякуючы некалькім выніковым падыходам да стала. Пры ліку 9:2 Мэцью пачаў дванаццаты фрэйм з паўсоценнай серыі, 56 ачкоў, пасля чаго Цепчая зрабіў спробу адказаць зваротным брэйкам, але спыніўся на 44 балах, а падыход у 20 ачкоў прынёс брытанскаму іграку перамогу з лікам 10:2 і месца ў апошнім кваліфікацыйным крузе. Робін Хал з Фінляндыі, які апошні раз гуляў на чэмпіянаце свету ў 2002 годзе, сустракаўся з Янам Бэрнсам, які перамог Джымі Уайта ў другім матчы кваліфікацыі. Ян упэўнена ўвайшоў у гульню, павёўшы 2:0 з найвышэйшым брэйкам у 50 ачкоў, пасля чаго выканаў выдатную серыю ў 132 балы ў трэцяй партыі. 39-гадовы Робін Хал здолеў зраўняць лік у матчы, таксама выйграўшы тры фрэймы запар з найвышэйшым брэйкам у 30 балаў. Прадстаўнік Фінляндыі пачаў сёмую партыю з серыі ў 38 ачкоў, а пазней давёў фрэйм да перамогі на каляровых шарах і выйшаў наперад з лікам 4:3. Бэрнс выйграў наступную партыю з хуткай серыяй у 80 балаў, але пры ліку 26:58 у дзявятым фрэйме Робін здзейсніў клірэнс у 35 ачкоў і зрабіў лік 5:4 на сваю карысць пасля першай паловы паядынку. Хал узяў стартавую партую на каляровых шарах, а ў адзінаццатым фрэйме сумеў адыграцца паля ліку 8:58, выканаўшы пераможны брэйк у 58 ачкоў і зрабіўшы лік 7:4. Пасля гэтага ён прадэманстраваў выдатную сярыйнасць у трох наступных партыях і з серыямі ў 133, 86 і 92 давёў матч да перамогі з лікам 10:4. 96-ы сеяны турніру Сцюарт Кэрынгтан гуляў супраць фіналіста чэмпіянату свету 1995 года.
]]
38-гадовы шатландзец Джэймі Бёрнэт сустракаўся с кітайскім снукерыстам Цаа Юйпэнам. Бёрнэт узяў першы фрэйм з падыходамі ў 44 і 25 ачкоў, а яго сапернік выйграў дзве наступныя партыі з найвышэйшай серыяй у 42 ачкі. Джэймі зраўняў лік, дзякуючы пераможнаму брэйку ў 47 балаў у чацвёртым фрэйме, пасля чаго кітаец перамог у пятай партыі на каляровых шарах і ў шостай — з серыяй у 45 ачкоў. Шатландскі ігрок зноў сумеў зраўняць лік з дапамогай брэйкаў у 49 і 57 балаў у сёмым і восьмым фрэймах, а таксама выйграў апошнюю партыю першай сесіі з серыяй у 42 ачкі і выйшаў наперад з лікам 5:4. Цаа Юйпэн пачаў дзясятую партыю з падыхода ў 44 бала, на што яго апанент адказаў серыяй у 45 ачкоў, а пры ліку 44:45 кітайскі ігрок выканаў пераможны брэйк у 33 балы і зрабіў лік 5:5. Саступаючы 5:47 у адзінаццатым фрэйме Бёрнэт сумеў выдрапаць ачко на апошнім шары і зноў выйшаў наперад, а таксама дамінаваў у трох наступных партыях з найвышэйшай серыяй у 48 ачкоў, дазволіўшы саперніку набраць толькі 22 балы, і лік у матчы стаў 9:5 на карысць брытанца. Юйпэн перамог у двух наступных фрэймах з брэйкамі ў 56 і 91 ачко, пасля чаго выйграў і семнаццатую партыю з двума падыходамі ў 41 бал і скараціў адставнне да аднаго ачка. Ён пачаў атаку у васемнаццатай партыі з надзеяй зраўняць лік і вывесці паядынак у вырашальны фрэйм, але спыніўся на 22 балах, пасля чаго Джэймі Бёрнэт зрабіў падыход у 11 ачкоў і пераможную серыю ў 68 балаў і выйшаў у чацвёрты кваліфікацыны раўнд з лікам 10:8. Апанентам Марка Джойса, які дайшоў да чвэрцьфінальнай стадыі на турніры World Open 2014, стаў 75-ы сеяны чэмпіянату 24-гадовы Майкл Уослі. У пачатку паядынку ігракі абмяняліся партыямі, а трэці фрэйм Джойс пачаў з падыхода ў 42 ачкі, пасля чаго павялічыў сваю перавагу, але Уослі адказаў зваротнай серыяй у 42, зрабіўшы лік 56:59, але Марк выйграў партыю на каляровых шарах. Майкл дамінаваў у двух наступных фрэймах, выйшаўшы наперад з лікам 3:2, пасля чаго ўзяў шостую партыю з паўсоценнай серыяй, 51, і ўпэўнена перамог у сёмым фрэйме, адарваўшыся ад апанента на тры ачкі. Пазней Джойс выйграў наступную партыю на каляровых шарах і зрабіў лік 3:5, а ў дзявятым фрэйме зацягнулася тактычная дуэль. 37-ы нумар пасеву пры ліку 4:19 атрымаў шанец і пачаў атаку, аформіўшы брэйк у 53 балы, але Уослі сумеў зарабіць 12 штрафных ачкоў і клірэнсам у 32 ачкі скончыў партыю перамогай. Другую сесію Марк пачаў з узяцця фрэйма з двума падыходамі ў 32 балы, а ў адзінаццатым фрэйме адказаў на серыю ў 43 ачкі Майкла брэйкам у 50 балаў і давёў партыю да перамогі на каляровых шарах, скараціўшы адставанне да ліку 5:6. Уослі пакінуў за сабой дванаццаты фрэйм, зачысціўшы ўсе каляровыя шары пры ліку 40:55, а яго сапернік дамінаваў у трынаццатай партыі і зноў скараціў адставанне да аднаго ачка. Майкл здзейсніў падыход у 51 бал у пачатку наступнага фрэйма, але Джойс адказаў серыяй у 46 ачкоў, а пазней выйшаў наперад з лікам 61:51, але не змог перашкодзіць праціўніку выйграць партыю на каляровых шарах і зрабіць лік 8:6. Уослі ўзяў і наступны фрэйм з серыяй у 54 ачкі, а на старце шаснаццатай партыі Марк Джойс зрабіў брэйк у 46 балаў і павялічыў лік да 58:0, але Майкл здолеў выйграць трэці запар фрэйм з падыходамі ў 30 і 40 ачкоў, а разам з ім і матч з лікам 10:6, выйшаўшы ў апошні раўнд кваліфікацыі на 17-га сеянага Роберта Мілкінса. ]] Паўфіналіст адкрытага чэмпіянату Індыі 2013 года Грэм Дот з Шатландыі сустракаўся з 89-м сеяным турніру Кайрэнам Уілсанам, які ў сезоне 2013/2014 упершыню дайшоў да рэйтынгавага чвэрцьфіналу падчас Шанхай Мастэрс 2013. Дот адкрыў лік у матчы з серыямі ў 57 і 42 ачкі ў стартавым фрэйме. 22-гадовы англічанін зрабіў брэйк у 53 балы ў наступнай партыі, але шатландзец адказаў падыходам у 70 балаў і падвоіў лік у паядынку. Уілсан узяў трэці фрэйм з пераможнай серыяй у 58 ачкоў, пасля чаго Грэм пакінуў за сабой дзве наступныя партыі з паўсоценнымі брэйкамі ў 70 і 68 балаў і зрабіў лік 4:1 на сваю карысць. У шостым фрэйме 18-ы нумар пасеву вёў у ліку 62:47 пры ружовым і чорным шарах на стале, але яго малады апанент здолеў зарабіць 6 штрафных ачкоў, пасля чаго забіў апошнія шары і выдрапаў партыю, а ў наступным фрэйме выканаў пераможны брэйк у 61 бал і скараціў адставанне да мінімума. Грэм Дот выйграў восьмую партыю з серыяй у 87 ачкоў, а Кайрэн перамог у апошнім фрэйме стартавай сесіі з брэйкам у 64 балы. У дзясятай партыі шатландскі снукерыст здзейсніў серыю ў 64 ачкі, пасля чаго давёў фрэйм да перамогі, зрабіўшы лік 6:4. Англічанін зраўняўся з праціўнікам, выйграўшы адзінаццаты і дванаццаты фрэймы з падыходамі ў 45 і 63 балы. Дот пакінуў за сабой трынаццатую партыю, дзякуючы некалькім выніковым падыходам, пасля чаго Кайрэн Уілсан здзейсніў фантастычную канцоўку паядынку, выйграўшы чатыры фрэймы запар з брэйкамі ў 76, 64, 58 і 81 ачко, і не толькі ўпершыню ў матчы выйшаў наперад, але і давёў сустрэчу да перамогі з лікам 10:7, у першы раз у сваёй кар’еры трапіўшы на найбуйнейшы снукерны турнір. Такім чынам, Грэм Дот упершыню з 1999 года не прайшоў кваліфікацыю да сусветнага першынства. 23-ці сеяны Майкл Холт, які быў у 1/8 фіналу чэмпіянату свету ў 2005 годзе, гуляў супраць валійца Джэймі Джонса, чвэрцьфіналіста сусветнага першынства 2012 года. 44-гадовы ірландзец Кен Доэрці, чэмпіён свету 1997 года. ]] 33-гадовы Дэвід Гілберт, які дайшоў да другога раўнда ў Крусібле ў 2012 годзе. Пасля ліку 0:49 у першай партыі 31-ы сеяны турніру Гілберт сумеў здзейсніць серыю ў 60 ачкоў і пакінуць за сабой фрэйм, пасля чаго выйграў яшчэ два ачкі з брэйкамі ў 59 і 64 бала, зрабіўшы лік 3:0 на сваю карысць. Робертсан узяў верх у чацвёртай партыі, пасля чаго Дэвід пакінуў за сабой яшчэ два фрэймы з серыямі ў 48 і 62 бала і павялічыў свой адрыў да ліку 5:1. 28-гадовы Джымі Робертсан, які ніколі не праходзіў далей за 1/16 фіналу на рэйтынгавых спаборніцтвах, здолеў выйграць дзве наступныя партыі з брэйкамі ў 50 і 83 ачкі, пасля чаго Гілберту дастаўся заключны фрэйм першай паловы матча, і лік стаў 6:3. Робертсан выйграў дзясятую партыю з серыяй у 97 балаў, на што яго сапернік адказаў брэйкам у 82 ачкі ў наступным фрэйме, вярнуўшы сабе перавагу ў тры партыі. Дэвід Гілберт набліжаўся да перамогі ў наступным фрэйме, але пры ліку 6:60 Джымі аформіў выдатны клірэнс у 55 балаў і выйграў партыю, пасля чаго ўзяў яшчэ адзін фрэйм і зрабіў лік 6:7. Гілберт з графства Дэрбішыр выйграў чатырнаццатую партыю з серыяй у 65 ачкоў, пасля чаго здабыў перамогу ў доўгай тактычнай барацьбе ў наступным фрэйме, зрабіўшы лік 9:6 на сваю карысць, а пры ліку 55:31 у шаснаццатай партыі скончыў матч пераможным падыходам у 28 балаў і ў трэці раз у сваёй кар’еры трапіў у Крусібл. Апанентам 42-гадовага Дамініка Дэйла з Уэльса, які ў 2000 годзе выйшаў у чвэцрцьфінал чэмпіянату свету. 36-гадовы англічанін хутка ўвайшоў у гульню, упэўнена ўзяўшы першы фрэйм з серыяй у 57 балаў і паўтарыўшы найвышэйшы брэйк кваліфікацыі, 139 ачкоў, у другой партыі. Дэйл зраўняў лік і выйшаў наперад з лікам 3:2, аформіўшы серыі ў 83, 53 і 78 ачкоў, пасля чаго Хігінсан пакінуў за сабой шосты фрэйм з падыходам у 74 балы. Пераможца Shoot-Out 2014 пачаў сёмы фрэйм з серыі ў 42 ачкі, але Эндру здолеў выдрапаць партыю на каляровых шарах, выйшаўшы наперад у паядынку, пасля чаго валійскі снукерыст пакінуў за сабой дзве апошнія партыі сесіі з брэйкамі ў 70 і 55 балаў і скончыў першую палову матча з лікам 5:4 на сваю карысць. Дамінік перамог у дзясятым і адзінаццатым фрэймах з брэйкамі ў 42 і 40 ачкоў, а Эндру Хігінсан выйграў дванаццатую партыю, скараціўшы адставанне да ліку 5:7. Пасля гэтага валіец узяў верх у наступным фрэйме на апошнім ружовым шары, а таксама дамінаваў у чатырнаццатай партыі, зрабіўшы лік 9:5. Хігінсан быў мацней у пятнаццатым фрэйме, перамогшы ў ім з дапамогай брэйка ў 76 балаў, але 24-ы сеяны Дамінік Дэйл выйграў шаснаццатую партыю на каляровых шарах і, атрымаўшы перамогу ў матчы з лікам 10:6, у дзявяты раз у кар’еры трапіў у асноўную стадыю найбуйнейшага сусветнага спаборніцтва. Двухразовы фіналіст чэмпіянату свету. 36-гадовы Стывенс выйграў дзве першыя партыі, зрабіўшы серыю ў 77 ачкоў у стартавым фрэйме, пасля чаго яго сапернік узяў трэцюю партыю з брэйкам у 85 балаў, чацвёртую — з пераможнай серыяй у 41 ачко, а таксама перамог у пятым фрэйме на апошнім чорным шары. Пры ліку 5:54 у шостай партыі Мэцью здзейсніў брэйк у 57 балаў і зраўняў лік у матчы, пасля чаго Форд дамінаваў у наступным фрэйме і зрабіў лік 4:3 на сваю карысць. У восьмай партыі 30-гадовы Том Форд здолеў адыграцца пасля ліку 23:56 і падвоіў сваю перавагу, а, выканаўшы сэнчуры, 111 ачкоў, у дзявятым фрэйме давёў сваё лідарства да трох пунктаў — 6:3. Стывенс выйграў стартавую партыю ў другой сесіі, пасля чаго 36-ы нумар пасеву атрымаў перамогу ў яшчэ двух фрэймах з найлепшым падыходам у 41 бал, адарваўшыся ад апанента на чатыры ачкі. Валіец зрабіў паўсоценную серыю ў 53 ачкі ў пачатку трынаццатага фрэйма, а пазней давёў яго да перамогі, а ў чатырнаццатым — здзейсніў цудоўны клірэнс у 64 бала пры адставанні ў ліку 0:56. Том Форд узяў верх у наступнай партыі, зрабіўшы лік 9:6, а былы чацвёрты нумар сусветнага рэйтынгу выйграў яшчэ дзве партыі з найвышэйшай серыяй у 46 балаў, скараціўшы адставанне да аднаго ачка. Абодва іграка мелі шанцы павесці серыі ў васемнаццатым фрэйме, і пры ліку 31:30 англійскі снукерыст аформіў пераможны падыход у 44 ачкі і скончыў матч з лікам 10:8, у другі раз у сваёй кар’еры патрапіўшы ў Крусібл. ]] 40-гадовы Марк Кінг, які ніколі не праходзіў далей за 1/8 фіналу на сусветных чэмпіянатах, сустракаўся з 28-гадовым Джэймі Коўпам, удзельнікам другога раўнда на першынствах свету 2009 і 2011, і 43-гадовым Аланам Мак-Манусам, двухразовым паўфіналістам турніру ў Крусібле і 96 ачкоў і скончыўшы першую частку з лікам 5:4. Снукерысты абмяняліся партыямі ў пачатку другой сесіі, пасля чаго Марк Уільямс здолеў адыграцца пасля ліку 6:62 у дванаццатым фрэйме, зачысціўшы у канцы партыі ўсе каляровыя шары. Пасля гэтага валіец, які не праходзіў далей 1/8 фіналу на рэйтынгавых турнірах у сезоне 2013/2014, дамінаваў у трынаццатым фрэйме і выйшаў наперад у матчы з лікам 7:6, а Алан, у сваю чаргу, выйграў чатырнаццаты фрэйм з некалькімі выніковымі падыходамі. Уільямс зноў выйшаў наперад, перамогшы ў пятнаццатай партыі з найвышэйшай серыяй у 43 ачкі, а яго сапернік пакінуў за сабой наступны фрэйм, выйграўшы яго на апошнім ружовым шары. Пры ліку 8:8 шатландскі ігрок дамінаваў у дзвюх наступных партыях і перамог у матчы з лікам 10:8 і серыяй у 40 балаў у апошнім фрэйме, выйшаўшы ў асноўную стадыю чэмпіянату свету ў васемнаццаты раз. У сваю чаргу Марк Уільямс, які выйграў усе турніры трайной кароны ў сезоне 2002/2003, упершыню з 1996 года не трапіў у Крусібл, перамогшы саперніка з лікам 10:1. Трохразовы чвэрцьфіналіст сусветнага першынства Раян Дэй з Уэльса сустракаўся з 24-гадовым Сцюартам Кэрынгтанам, 96-м сеяным турніру. Дэй здабыў перамогу ў стартавым фрэйме на апошнім ружовым шары, пасля чаго англічанін зраўняў лік, дзякуючы серыі ў 80 балаў. Дэй выканаў першы сэнчуры ў матчы, 106 балаў, у трэцяй партыі, а Кэрынгтан пакінуў за сабой чацвёрты фрэйм з пераможным брэйкам у 49 ачкоў. Пры ліку 5:38 у пятым адрэзку матча 21-ы сеяны турніру аформіў серыю ў 80 ачкоў і зрабіў лік 3:2, на што яго сапернік адказаў двума выніковымі падыходамі ў шостым фрэйме — 52 і 67 балаў. 34-гадовы валійскі снукерыст пакінуў за сабой сёмую партыю з брэйкам у 74 ачкі, але Сцюарт зноў выраўняў лік, аформіўшы пераможную паўсоценную серыю, 54 бала пры ліку 20:23 у восьмым фрэйме. З чацвёртым брэйкам за 50 ачкоў, 68 балаў, Раян у пяты раз у паядынку выйшаў наперад і скончыў першую сесію з лікам 5:4 на сваю карысць. Пасля перапынку Дэй падвоіў сваю перавагу, узяўшы стартавую партыю другой паловы матча з серыяй у 48 ачкоў, але Сцюарт Кэрынгтан перамог у адзінаццатым фрэйме, здзейсніўшы клірэнс з апошняга зялёнага шара пры ліку 54:71, і скараціў адставанне да ліку 5:6. У валійца добра атрымлівалася будаванне брэйкаў у гэтым матчы і ён выйграў наступную партыю з чарговай паўсоценнай серыяй, 77 балаў, пасля чаго ўзяў верх у трынаццатым фрэйме з падыходам у 50 ачкоў і зрабіў лік 8:5. Ён таксама быў мацней у дзвюх наступных партыях з вышэйшай серыяй у 57 балаў і скончыў матч з лікам 10:5, патрапіўшы ў Крусібл у дзявяты раз у сваёй кар’еры. 22-гі сеяны турніру Лян Вэньбо з Кітая, які дайшоў да чвэрцьфіналу чэмпіянату свету 2008, сустракаўся з Мартынам Гоўлдам, які два разы даходзіў да 1/8 фіналу ў Крусібле. 32-гадовы англічанін, які знаходзіўся ў выдатнай форме, выйграўшы да гэтага два кваліфікацыйныя матчы з лікам 10:1, упэўнена пачаў паядынак, хутка павёўшы з лікам 3:0, дзякуючы серыям у 58, 114 і 137 ачкоў. Пры ліку 4:50 у чацвёртай партыі Лян Вэньбо аформіў паўсоценны брэйк, 54 бала, і размачыў лік у матчы, пасля чаго дамінаваў у пятай партыі і ўзяў верх у шостай на апошнім чорным шары, зраўняўшыся з сапернікам. 38-ы нумар пасеву перамог у сёмай партыі з падыходамі ў 28 і 31 ачко, пасля чаго здзейсніў брэйк у 52 балы пры ліку 0:43 у восьмым фрэйме, а пазней давёў яго да перамогі. Апошняя партыя першай сесіі таксама засталася за Гоўлдам, які выйграў яе, забіўшы апошнія сіні і ружовы, і зрабіў лік 6:3 да перапынку. Кітаец пачаў дзясяты фрэйм з серыі ў 46 балаў, пасля чаго давёў яго да перамогі на каляровых шарах. Мартын быў мацней у адзінаццатай партыі, скончыўшы яе брэйкам у 75 балаў, а пазней перамог у дванаццатым фрэйме на апошнім ружовым шары, зрабіўшы лік 8:4. Лян здзейсніў соценную серыю, 103 балы, у трынаццатай партыі, а таксама пакінуў за сабой доўгі чатырнаццаты фрэйм на каляровых шарах, скараціўшы адставанне да двух ачкоў. 27-гадовы кітайскі ігрок выйграў трэцюю партыю запар, але ў шаснаццатым і семнаццатым фрэймах сумеў набраць толькі 10 балаў. Брытанец зрабіў брэйкі ў 70 і 47 ачкоў у дзвюх заключных партыях і з лікам 10:7 у шосты раз запар выйграў сабе месца ў асноўнай стадыі сусветнага першынства і адкрытага чэмпіянату Аўстраліі, якія праходзілі ў пачатку сезона, выйграў дзве наступныя партыі з брэйкамі ў 65 і 48 ачкоў, але Уослі выканаў серыю ў 77 балаў у пятнаццатым фрэйме, зноў выйшаўшы наперад — 8:7. Мілкінс пакінуў за сабой шаснаццаты фрэйм з серыяй у 55 ачкоў, на што Майкл адказаў 58 баламі ў семнаццатай партыі, зрабіўшы лік 9:8, але больш дасведчаны снукерыст быў мацней у васемнаццатым фрэйме, саступаючы з лікам 3:34, і перавёў паядынак у вырашальную партыю. У апошнім фрэйме Майкл Уослі вёў у ліку 39:0 пасля падыходу ў 32 ачкі, але Роберт атрымаў дзве добрыя магчымасці атакаваць і, скарыстаўшыся імі, выйшаў наперад 62:39, пасля чаго памыліўся на чорным шары пасля апошняга чырвонага. Пазней Мілкінсу пашанцавала забіць выпадковы жоўты, пасля якога ён дапусціў грубую памылку пры гульні зялёнага шара і даў магчымасць праціўніку зачысціць стол і, зраўняўшы лік да 64:64, дамагчыся перагулёўкі чорнага, які ён забіў выдатным дальнім ударам і ўпершыню ў сваёй прафесійнай кар’еры трапіў на чэмпіянат свету. 28-ы сеяны турніру Бэн Вуластан, які ўпершыню прабіўся ў Крусібл у 2013 годзе, сустракаўся з трохразовым удзельнікам чэмпіянату свету 38-гадовым шатландцам Джэймі Бёрнэтам. 43-ці нумар пасеву пачаў матч з серыі ў 64 ачкі ў стартавым фрэйме, пасля чаго Вуластан набраў 39 балаў за падыход, а пры ліку 39:72 зачысціў стол і выцягнуў першае ачко з лікам 73:72, але шмат памыляўся ў наступных чатырох партыях і набраў у іх толькі 21 бал. Джэймі выйшаў наперад з лікам 4:1 і брэйкамі ў 51, 51 і 92 ачкі. 26-гадовы англічанін выйграў шосты фрэйм з лепшым падыходам у 33 бала, а яго сапернік пакінуў за сабой сёмую партыю з пераможным брэйкам у 74 ачкі. Бэн выйграў восьмы фрэйм, забіўшы ружовы і чорны шары пры ліку 55:63, а таксама дамінаваў у дзявятай партыі, скараціўшы адставанне ад Бёрнэта да аднаго фрэйма пад заслону першай паловы паядынку. У дзясятым фрэйме Вуластан здзейсніў серыю ў 79 балаў і зрабіў лік 5:5, але шатландскі снукерыст вярнуў сабе перавагу ў тры партыі, зрабіўшы брэйкі ў 58 і 57 ачкоў у двух наступных фрэймах і выйграўшы трынаццатую партыю на каляровых шарах. Бэн Вуластан, які даходзіў да 1/8 фіналу на турнірах Усі Класік 43-гадовы Пітэр Эбдан, пасеяны на турніры пад 25-м нумарам, сустракаўся з 115-м сеяным Робінам Халам з Фінляндыі, які толькі адзін раз гуляў у Крусібле ў 2002 годзе, пачаў атаку, але спыніўся на 29 ачках, а пры ліку 35:25 дазволіў Робіну Халу павесці серыю, якая дайшла да 57 балаў і стала пераможнай, вывеўшы Хала ў асноўную стадыю чэмпіянату ў другі раз у кар’еры. У сваю чаргу Пітэр Эбдан не патрапіў у Крусібл упершыню з свайго дэбютнага 1992 года. 32-гі сеяны турніру Фергал О’Браен з Ірландыі, які дайшоў да чвэрцьфіналу розыгрышу 2000 года, моцна пачаў матч, выйграўшы два першыя фрэймы з брэйкамі ў 67 і 135 балаў, а пры ліку 11:59 у трэцяй партыі здзейсніў цудоўны клірэнс у 49 ачкоў і зрабіў лік 3:0. Ён таксама ўзяў верх у чацвёртым фрэйме, пасля чаго Уільямс выйграў дзве наступныя партыі з вышэйшым брэйкам у 67 балаў. О’Браен перамог у сёмым фрэйме на каляровых шарах і ўзяў дзве заключныя партыі першай паловы паядынку з лепшым падыходам у 36 ачкоў, скончыўшы сесію з лікам 7:2 на сваю карысць. Англічанін перахапіў ініцыятыву ў пачатку другой сесіі, пакінуўшы за сабой стартавы фрэйм, які ён выйграў на каляровых шарах, а таксама ўзяўшы адзінаццатую і дванаццатую партыі з брэйкамі ў 68 і 60 балаў. Пасля гэтага ён перамог у наступным фрэйме на апошнім ружовым шары, а ў чатырнаццатую партыю выйграў з серыяй у 40 ачкоў і зраўняў лік у матчы — 7:7. У пятнаццатым фрэйме Робі аформіў серыю ў 62 бала, пасля чаго давёў яго да перамогі на каляровых шарах і выйграў шостае ачко запар, але Фергал дамінаваў у наступнай партыі і, выйграўшы першы фрэйм у другой сесіі, зраўняўся з праціўнікам — 8:8. Пры ліку 62:41 у семнаццатай партыі Робі Уільямс забіў апошнія руды, сіні і ружовы, зноў выйшаўшы наперад, пасля чаго ірландскі снукерыст перавёў паядынак у вырашальную партыю, выйграўшы васемнаццаты фрэйм з лепшым падыходам у 30 ачкоў. На старце апошняй партыі англічанін набраў 40 балаў за падыход, а пазней павялічыў свой адрыў да ліку 58:1, пасля чаго О’Браен здзейсніў выдатны клірэнс у 57 балаў і, зраўняўшы лік у партыі, дамогся перагулёўкі на чорным шары. Пасля таго, як снукерысты не скарысталіся нядрэннымі магчымасцямі забіць даданы чорны, Уільямс выканаў цудоўны дальні удар і з лікам 10:9 упершыню выйшаў у 1/16 фіналу чэмпіянату свету

## Серыі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі ў кваліфікацыі чэмпіянату. Насупраць пералічаны ўсе соценныя і паўсоценныя брэйкі кожнага гульца.

## Статыстыка кваліфікацыі 
### Статыстыка гульцоў 
## Відэа 
## Спасылкі 
* Чэмпіянат свету 2014 на Snooker.org 
* Статыстыка чэмпіянату свету 2014 на CueTracker.net  

Катэгорыя:Чэмпіянат свету па снукеры 2014
Катэгорыя:2014 год у снукеры
Катэгорыя:Спорт у Англіі ў 2014 годзе
Катэгорыя:Снукерны сезон 2013/2014
Катэгорыя:Снукерныя турніры ў Англіі
Катэгорыя:2014 год у Шэфілдзе